**แบบฟอร์มการตอบโต้ความเสี่ยง**

**ข้อสรุป :** **ทำไมต้นไม้ดูดสารพิษในอากาศได้???** เป็นที่ฉงนสงสัยกัน ต้นไม้ดูดสารพิษอย่างไร
แล้วยังปลูกในบ้านได้ด้วย ทั้งๆ ที่ตอนเด็กเคยร่ำเรียนกันมาว่าต้นไม้จะปล่อยก๊าซคาร์บอนไดออกไซด์ในตอนกลางคืน จึงไม่ควรปลูกต้นไม้ไว้ภายในห้องโดยเฉพาะห้องนอน อากาศ

**ข้อเท็จจริง :** แต่สิ่งที่เปลี่ยนแนวคิดดั่งเดิมงานวิจัยของนาซ่าที่ค้นพบว่ามีต้นไม้บางชนิดที่สามารถดูดสารพิษ ช่วยฟอกอากาศให้บริสุทธิ์ได้ ซึ่งมีหลายชนิดสามารถปลูกได้ทั้งในบ้านได้และนอกบ้าน และยังปลูกได้ดีในเมืองไทย เป็นต้นไม้พื้นถิ่นในเขตร้อนชื้น กระแสตื่นตัวกลายเป็นเทรนด์ใหม่สำหรับการตกแต่งบ้าน
เมื่อต้นไม้เหล่านั้นถูกจัดวางให้เป็นส่วนหนึ่งภายในห้องเช่นเดียวกับเฟอร์นิเจอร์หรือพร็อพ เพิ่มความสวยงาม
ซึ่งสาเหตุที่ต้นไม้สามารถดูดสารพิษในอากาศได้นั้นอธิบายแบบเข้าใจง่ายได้ว่า

 **1 ดูดสารพิษผ่านกระบวนการคายน้ำทางปากใบ**

 2**ดูดสารพิษผ่านการดูดน้ำจากราก**

 3**ดูดสารพิษผ่านการดูดอากาศ**

นอกจากคาร์บอนไดออกไซด์ที่เราคุ้นเคยกันว่า ต้นไม้ช่วยดูดซับก๊าซชนิดนี้แล้ว ยังมีสารพิษปนเปื้อนอีกหลายชนิดที่ปะปนอยู่ในบริเวณที่เราอาศัย ไม่ว่าจะเป็นบ้านหรือออฟฟิศ ผ่านข้าวของเครื่องใช้ในชีวิตประจำวัน แล้วสารพิษเหล่านั้นระเหยออกมาในอากาศ อย่างเช่น ฟอร์มาดีไฮต์ ไซลีน โทลูอีน เบนซิน แอมโมเนีย แอลกอฮอล์ สิ่งของที่มีส่วนของผสมของสารเคมีเหล่านี้

 ต้นไม้ฟอกอากาศสำหรับห้องนอน ซึ่งเป็นห้องที่เราต้องใช้ในตอนกลางคืนซึ่งเป็นช่วงที่ต้นไม้
ปล่อยก๊าซคาร์บอนไดออกไซด์ออกมานั้น มีต้นไม้อยู่หลายชนิดที่คายก๊าซคาร์บอนฯในตอนกลางวันแล้วปล่อยออกซิเจนในตอนกลางคืน **เช่น ลิ้นมังกร ว่านหางจระเข้** จึงเหมาะที่จะวางอยู่ในตำแหน่งใกล้เตียงนอน
แต่หากเป็นต้นไม้ชนิดอื่นสามารถวางในห้องนอนได้เช่นกันแต่ต้องมีระยะห่างให้พ้นกับเขตหายใจ

**ผลกระทบ :** สถานการณ์หมอกควันฝุ่นละอองในหลายพื้นที่ก็ยังอยู่ในเกณฑ์น่าเป็นห่วง ทั้งนี้
สำหรับมลพิษทางอากาศที่เราต้องเผชิญนั้น ไม่เพียงแค่ปัญหาฝุ่นละอองขนาดเล็กกว่า 2.5 ไมครอน (PM)
ที่เกินค่ามาตราฐานหรือสารพิษจากไอเสียรถยนต์ ในเมืองที่รถเต็มถนน แต่กิจกรรมต่างๆในชีวิตประจำวัน
ของเราก็ต้องเผชิญกับสารพิษมากว่าที่คิด ไม่ว่าจะเป็นการใช้เครื่องถ่ายเอกสาร หรือเครื่องพิมพ์ ซึ่งเป็นที่มาของสารระเหย ได้แก่ เบนซฺน โทลูอีน และโอโซน หรือแม้แต่สารฟอร์มาดีไฮด์ จากบ้านหรืออาคารที่สร้างใหม่ ที่ใช้เฟอร์นิเจอร์ ไม้อัด บอร์ด สี พลาสติก รวมไปถึงปูน นี่ยังไม่รวมถึงก๊าซเสียจากมนุษย์ ทั้ง คาร์บอนไดออกไซด์ คาร์บอนมอนนอกไซด์ ไนโตรเจนไดออกไซด์ ฯลฯ ตลอดจนเชื้อโรคและไวรัสชนิดต่างๆ ที่ติดต่อทางลมหายใจรอบตัวเรา ดังนั้น หากการซื้อเครื่องกรองอากาศมาเป็นตัวช่วยยังไม่ใช่ที่สุดของคุณ
และการพาร่างกายไปสูดอากาศที่เป็นมิตรกับปอดก็ไม่ใช่เรื่องง่าย อีกทั้งการเก็บเนื้อเก็บตัวอยู่แต่ในห้องปรับอากาศเฉยๆ ก็ไม่เพียงพออีกต่อไป เราจึงมีตัวช่วยอีกทางอย่างการใช้ ต้นไม้ ที่มีคุณประโยชน์มากกว่า
แค่ตกแต่งเพื่อความสวยงาม แต่ยังช่วยฟอกอากาศด้วยคุณสมบัติดูดสารพิษ และเพิ่มความชุ่มชื้นให้แก่บ้านของเรา

**ข้อแนะนำ** : หลักการวางต้นไม้ฟอกอากาศในบ้าน คือต้องเลือกวางในตำแหน่งที่มีแสงส่องถึงเพื่อให้กระบวนการฟอกอากาศของต้นไม้เต็มประสิทธิผล ไม่ว่าจะเป็นการคายน้ำ ดูดซึมน้ำ หรือดูดอากาศ
และกระบวนการสังเคราะห์ก็ล้วนแต่ต้องใช้แสงแดดเป็นส่วนสำคัญ ส่วนระยะในการวางนั้น ให้คำนึงไว้ว่า
เขตการหายใจของคนเราจะใช้พื้นที่ประมาณประมาณ 0.17-0.23 ลูกบาศก์เมตร หากวางต้นไม้ในเขตหายใจ ต้นไม้จะช่วยฟอกอากาศพิษจากร่างกายมนุษย์ได้ด้วย สำหรับห้องนอน ซึ่งเป็นห้องที่เราต้องใช้ในตอนกลางคืนซึ่งเป็นช่วงที่ต้นไม้ปล่อยก๊าซคาร์บอนไดออกไซด์ออกมานั้น มีต้นไม้อยู่หลายชนิดที่คายก๊าซคาร์บอนฯในตอนกลางวันแล้วปล่อยออกซิเจนในตอนกลางคืน เช่น ลิ้นมังกร ว่านหางจระเข้ จึงเหมาะที่จะว่างอยู่ในตำแหน่งใกล้เตียงนอน แต่หากเป็นต้นไม้ชนิดอื่นสามารถวางในห้องนอนได้เช่นกันแต่ต้องมีระยะห่างให้พ้นกับเขตหายใจ

 สำหรับพื้นที่นอกบ้าน อย่างในสวน มีต้นไม้หลายชนิดที่เลือกปลูกได้ หากเป็นต้นไม้ใหญ่จะช่วยดูดซับคาร์บอนไดออกไซด์ได้ดี อย่างจามจุรี พญาสัตบรรณ ทั้งยังช่วยจับฝุ่นไม่ให้ปลิวเข้าสู่ภายในบ้านได้ดีด้วย
ดังนั้น การจัดสวนหรือปลูกต้นไม้รอบบ้านจึงเป็นหนึ่งในวิธีการแก้ปัญหามลพิษทางอากาศที่ต้นเหตุ ซึ่งหลายๆประเทศได้วิจัยแล้วว่าได้ผลจริง

**หน่วยงานที่ตรวจสอบ :** ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์ :** 30/1/2563

**แหล่งข้อมูลอ้างอิง :** สำนักพิมพ์บ้านและสวน (<https://www.baanlaesuan.com/139157/plant-scoop/air-purification-tree>)
**ผู้จัดทำ :** นางจรรยา ปัญญาวงศ์